9. ‘Thaba ya mehlware’ e fatoga ka kgopolo efe? Ela hloko: Ka gare ga letlakala la thokolo go na le ditlhalenyana goba digarane tše ditshesane tšeo di dutšego bjalo ka mahlokwana a mankgwari. Ditlhalenyana tše di hlatlagana di eya godimo gomme tša feleletša di dirile sebopego sa go tatagana, eupša ga se tša hlatlagana ka go lebana. Ditlhalenyana tšeo ga se tša mmala o motalalerata. Mmala woo o dirwa ke tsela yeo ditlhalenyana tšeo di hlatlaganego ka yona. Ka gona, mmala o tseneletšego, wo o phadimago le wo o fetofetogago wa thokolo o dirwa ke go hlatlagana ga ditlhalenyana tše, e sego seela sa yona. Ge o e lebeletše, e ka bonala e le e talalerata. Eupša ge o e lebelela go tšwa mahlakoreng a sa swanego, e ka bonala e na le mebala e tswakanego. Mmala o motalamorogo o bonala o tswakane le o mopinki goba o moserolwana. Seo se bakwa ke ge ditlhalenyana di dutše di hlatlagana ka ditsela tše di sa lemogegego. Go oketša moo, ge mebala yeo e tsitsinkelwa, ga se mmala o tee eupša e bonala e le mebala e ikemetšego.